**Долгорочни стратегии**

**(Long term strategies)**

**за реализација на активности од**

**Ерасмус+ К101 проект „Справување со меѓуврсничко насилство и конфликти“**

**ООУ „Толи Зордумис“, Куманово**

**учебна 2022/23 година**

Во текот на учебната 2021/22 година, во ООУ „Толи Зорумис“ беше реализиран проектот Ерасмус+ К101 „Справување со меѓуврсничко насилство и конфликти“. Во рамките на проектот шест наставници/стручна служба од училиштето посетија две европски обуки на теми „Менаџирање на конфликти, емоционална интелигенција или спречување на bullying“ и „Стоп за bullying/cyberbullying и креирање позитивна училишна средина“.

 Во училиштето беа спроведени две дисеминации за наставници (македонски и албански наставен јазик), шест работилници за ученици (во централно и порачно училиште, македонски и албански јазик) и пет работилници за родители (во централно и подрачно училиште, македонски и албански јазик). Едукативните соржини (прирачници, презентации, видеа), креирани во рамките на овој проект, беа промовирани пред општината и на територијата на целата држава и уредно поставени на веб страна на училиштето, достапни за било кој и во било кое време.

 Активности во врска со спречување на меѓуврсничко насилство и конфликти, bullying/cyberbullying, креирање на позитивна училишна средина во континуитет ќе бидат спроведувани во нашето училиште во текот на целата учебна 2022/23 година, како и во наредните учебни години. Глобалната цел на овие активности ќе биде зголемување на бројот на ученици обучени да препознаат и спречат меѓуврсничко насилство, bullying и cyberbullying. A, како директна последица ќе има намалување на бројот на случаи на меѓуврсничко насилство во училиштето, а со тоа и намалување на бројот на престапници во општината и пошироко.

**Цели :**

Ученикот да:

* се запознае со стратегии за менаџирање на конфликти;
* ја подобри својата емоционална и социјална интелигенција (многу важно за справување со конфликти);
* научи како да се заштити себеси од bullying/cyberbullying;
* биде активен во позитивна смисла на социјалните мрежи;
* биде охрабрен да пријавува меѓуврсничко насилство;
* научи како да препознае и да им помoгне на жртвите на меѓуврсничко насилство;

**Очекувани ефекти :**

Ученикот:

* успешно да применува стратегии за спречување и менаџирање на конфликти;
* да има развиена емоционална и социјална интелигенција;
* знае како да се заштити себеси од bullying/cyberbullying;
* да е активен во позитивна смисла на социјалните мрежи;
* да спречува и пријавува меѓуврсничко насилство;
* успешно да им помага на жртвите на меѓуврсничко насилство;

Тим кој што ќе го координира спроведувањето на активностите е:

1. Даниела Лазаревски Тасовска – педагог
2. Весна Димитриевска-психолог
3. Елена Петковска-професор по англиски јазик
4. Фросина Манева – професор по информатика
5. Наташа Пешевска- професор по маконски јазик
6. Зејнепе Бајрами – професор по одделенска настава
7. Теута Бедиу – професор по одделенска настава
8. Хирмете Јашари – професор по албански јазик
9. Милена Ангеловска – профееесор по англиски јазик
10. Лилјана Миленковска- профеосор по одделенска настава

**Долгорочни стратегии** кои нашето училиште ќе ги преземе и спроведе во наредните учебни години во рамките на проектот Ерасмус+ К101 „Справување со меѓуврсничко насилство и конфликти“ се:

* **Организирање на работилници за ученици во мешан етнички состав**

***Образложение:*** Во училиштето паралелно се одвива настава на македонски и на албански наставен јазик. Учениците учат во одвоени паралелки и се среќаваат само во заеднички простории (училишен двор, училишен автобус итн.). Планирано е одржување на заеднички работилници на тема „Справување со меѓуврсничко насилство и конфликти“, на кои ќе присуствуваат еднаков број ученици од двата наставни јазици, и соодветно минимум двајца професори заедно со членови на стручна служба. Во заедничка атмосфера, преку презентирање видеа и разни едукативни содржини од прирачниците, ќе се работи на нивно зближување; на развивање на емоционална интелигенција; развивање и подобрување на стратегии за спречување на конфликти; препознавање и справување со bullying/cyberbullying; како и препознавање, спречување и пријавување на меѓуврсничко насилство кај стручни лица.

***Одговорни лица:*** Даниела Лазаревска, Фросина Манева, Хирмете Јашари, Теута Бедиу, Милена Ангеловска

***Временска рамка:*** 4 работилници во полугодие

* **Организирање на драмски изведби**

***Образложение:*** Во училиштето паралелно се одвива настава на македонски и на албански наставен јазик. Учениците учат во одвоени паралелки и се среќаваат само во заеднички простории (училишен двор, училишен автобус итн.). Планирано е организирање на драмска секција на ниво на цело училиште во која ќе членуваат деца со различна националност, пол и верска припадност. Во рамките на секцијата ќе бидат разработувани случки од секојдневниот живот со тематика конфликти, меѓуврсничко насилство, bullying/cyberbullying. Учеството ќе биде на доброволна основа, секој ќе може да се изрази преку глума на својот мајчин јазик, и ќе може да предлага драмски изведби според реални и конкретни случки од училиштниот автобус, училишниот двор, училишните ходници. Учениците, преку глума ќе распознаат што е позитивно и правилно, а што е негативно и неправилно. Планирани се јавни изведби пред деца од иста генерација, пред деца од други генерации, пред родители на родителски состаноци, како и пошироко пред публика од општината.

***Оговорни лица:*** Весна Димитриевска, Наташа Пешевска, Зејнепе Бајрами, Афердита Беги

***Временска рамка:*** 4 работилници во полугодие

* **Формирање на тимови ученици-медијатори**

***Образложение:*** Со цел промовирање на позитивна училишна средина, со помал број на конфликти и со помал број на случаи на меѓуврснилко насилство ќе биде формиран тим од наставници медијатори и тим од ученици медијатори. Под надлежност на членовите од стручната служба на училиштето, според однапред зацртани критериуми ќе бидат избрани наставници, а потоа и ученици и истите ќе бидат и сосодветно обучени да реагираат во случај на конфликти и меѓуврсничко насилство. Во рамките на овие активности ќе биде користен и материјалот Едукативна соржина 3 од Прирачникот „Разрешување на конфликт преку посредник медијатор- Peer mediation“. На сите членови на овој тим ќе им биде строго посочено дека тие се само фасилитатори, не заземаат страна во конфликтот, туку само слушаат и забележуваат факти.

***Одговорни лица:*** Даниела Лазаревска, Весна Димитриевска, Елена Петковска, Зејнеп Бајрами, Хирмете Јашари

***Временска рамка:*** 2 тима годишно

* **Изработка на едукативни содржини на тема „Справување со меѓуврсничко насилство и конфликти“**

**Образложение:** Во училиштето ќе биде формиран тим во мешан етнички соства кој ќе работи на згогатување на базата со едукативни содржини. Учениците сами ќе предлагаат, ќе истражуваат, ќе пронаоѓаат и ќе креираат разни едукативни содржини со кои ќе промовираат позитивна училишна средина, правилно однесување на Интернет, позитивно однесување на социјалните мрежи и слично. Сите нивни изработки ќе бидат промовирани и уредно поставени на веб страната на училиштето, за да бидат достапни секаде и секому, како и да бидат поттик на другите.

***Одговорни лица:*** Фросина Манева, Аферита Беги, Зејнеп Бајрами, Весна Димитриевска

***Временска рамка:*** 4 работилници во полугодие

* **Организирање отворен дел во училиштето**

**Образложение:** Планирано е на крајот на секоја учебна година организирање на отворен ден на тема „Справување со меѓуврсничко насилство и конфликти“ на кој преку слики и видеа ќе биде презентирано што се е сработено во текот на претходната учебна година, а со тоа и промовирана позитивна училишна клима како и позитивно однесување во училиште, на улица, на Интернет, на социјалните мрежи. Ќе бидат поканети наставници, родители, роднини од нашето училиште и од другите училишта во општината.

***Одговорни лица:*** Елена Петковска, Наташа Пешевска, Зејнеп Бајрами, Хирмете Јашари

***Временска рамка:*** еднаш годишно

* **Организирање посета на други училишта во општината со цел промовирање и споделување на сработеното**

**Образложение:** Со цел промовирање на работата во училиштето на темата „Справување со меѓуврсничко насилство и конфликти“ и споделување на искуства и едукативни материјали превидено е посета на други училишта и презентирање на материјалот сработен на оваа тема во нашето училиште. Планирано е група од ученици со мешан етнички состав да посети одделение од друго училиште, под менторство на наставник, да се претстави со кратка драмска изведба, и да сподели едукативен материјал, како и да ја промовира веб страната на училиштето на која уредно се поставени сите едукативни материјали кои промовираат промовирана позитивна училишна клима како и позитивно однесување во училиште, на улица, на Интернет, на социјалните мрежи.

***Одговорни лица:***  Даниела Лазаревска, Фросина Манева, Наташа Пешевска, Зејнеп Бајрами, Афердита Беги

***Временска рамка*:** 4 пати во полугодие

Согласно тековните потреби дозволено е менување на превидените активности со цел поуспешна реализација и поголемен импакт.

јуни, 2022 година